rejauldu/bengali-wikipedia huggingface dataset:
ম্যাথওয়ার্ল্ড হল এরিক ডব্লিউ. ওয়াইস্টাইনের একটি অনলাইনভিত্তিক সৃষ্টিকর্ম যা গণিতের রেফারেন্স হিসেবে স্বীকৃত। গণিতের বিশ্বকোষস্বরূপ এই অনলাইন রচনার সিংহভাগের কৃতিত্ব ওয়াইস্টাইনের। বর্তমানে এটি ওলফ্রাম রিসার্চ, ইনকর্পোরেটেড কর্তৃক স্পন্সরকৃত ও লাইসেন্স প্রাপ্ত। এর পূর্বে ন্যাশনাল সায়েন্স ফাউন্ডেশনের ন্যাশনাল সায়েন্স ডিজিটাল লাইব্রেরি যা ইউনিভার্সিটি অব ইলিনয় অ্যাট আর্বানা-শ্যাম্পেইনের অনুমোদিত তার মাধ্যমে ম্যাথওয়ার্ল্ডকে আংশিকভাবে অর্থায়ন করা হত।  ইতিহাস সাইটের নির্মাতা পদার্থবিজ্ঞান এবং জ্যোতির্বিজ্ঞানের ছাত্র এরিক ডব্লিউ ওয়াইস্টাইনের ছিল গাণিতিক অনুশীলনীর নোট লেখার অভ্যাস। ১৯৯৫ সালে তিনি তার নোটগুলো “এরিকস ট্রেজার ট্রোভ অব ম্যাথমেটিকস” নামে অনলাইনে দেন যেখানে গাণিতিক অনেক বিষয়ের উপর কয়েকশ পৃষ্ঠা/নিবন্ধ ছিল। ওয়েব জগতে এ সাইটটি গণিতের জন্য একটি একক বিশাল ভাণ্ডার বা সম্পদ হিসেবে জনপ্রিয় হয়ে ওঠে। ওয়াইস্টাইন ধারাবাহিকভাবে তার নোটগুলোর উন্নয়ন ঘটাতে থাকেন, এর পাশাপাশি তিনি অনলাইন পাঠকদের কাছ থেকে বিভিন্ন সংশোধন এবং তাদের মন্তব্যও গ্রহণ করতে থাকেন। ১৯৯৮ সালে তিনি সিআরসি প্রেসের সাথে একটি চুক্তি করার পর সাইটের বিষয়বস্তু "সিআরসি কনসাইজ এনসাইক্লোপিডিয়া অফ ম্যাথমেটিকস" শিরোনামে মুদ্রিত এবং সিডি-রম আকারে প্রকাশ করা হয়। তখন সাধারণ মানুষের জন্য ফ্রি অনলাইন সংস্করণ কেবল আংশিকভাবে উপলব্ধ ছিল। ১৯৯৯ সালে ওয়াইস্টাইন ওলফ্রাম রিসার্চ ইনকর্পোরেটেডের কাজে যোগদান করেন। ওলফ্রাম রিসার্চ ইনকর্পোরেটেড ম্যাথ ট্রেজার ট্রোভের নাম পরিবর্তন করে ম্যাথওয়ার্ল্ড রাখে এবং অ্যাক্সেস সীমাবদ্ধতা (সবার জন্য উন্মুক্ত করে দেওয়ার মাধ্যমে) ছাড়াই কোম্পানির ওয়েবসাইটে এটি হোস্ট করে।  সিআরসি বিতর্ক ও মামলা ম্যাথওয়ার্ল্ডের বিষয়বস্তু কেবল মুদ্রিত থাকার চুক্তিটি লঙ্ঘনের অভিযোগে ২০০০ সালে সিআরসি প্রেস ওলফ্রাম রিসার্চ ইনকর্পোরেটেড, এর প্রেসিডেন্ট স্টিফেন ওলফ্রাম এবং লেখক এরিক ওয়াইস্টাইনের বিরুদ্ধে মামলা দায়ের করে। আদালতের নিষেধাজ্ঞা অনুসারে সাইটটি বন্ধ করে দেওয়া হয়।  পরে আদালতের হস্তক্ষেপ ছাড়াই, ওলফ্রাম রিসার্চ ইনকর্পোরেটেড কর্তৃক অনির্দিষ্ট পরিমাণ অর্থ পরিশোধ এবং অন্যান্য বোঝাপড়ার শর্তে (স্টিপুলেশন) রাজী হওয়ার মাধ্যমে এই বিতর্কের অবসান ঘটে। আদালতের হস্তক্ষেপ ছাড়াই বাদী বিবাদীর নিজেদের মধ্যে আপসের মাধ্যমে বিবাদ নিরসনে যে বোঝাপড়া ও চুক্তি মার্কিন বিচার সংস্কৃতিতে তা স্টিপুলেশন নামে পরিচিত। যাইহোক এসব শর্তের মধ্যে ওয়েবসাইটের নিচে একটি কপিরাইট বিজ্ঞপ্তি অন্তর্ভুক্ত করা এবং মুদ্রিত বই আকারে ম্যাথওয়ার্ল্ড প্রকাশে সিআরসি প্রেসকে বড় ধরনের অধিকার প্রদানের বিষয়গুলো রয়েছে। এরপরে সাইটটি আবার জনসাধারণের জন্য বিনামূল্যে উপলব্ধযোগ্য হয়ে ওঠে।  এই ঘটনা অনলাইন প্রকাশনার জগতে শিরোনামের একটি ঢেউ তোলে। ম্যাথওয়ার্ল্ডের দুষ্প্রাপ্যতার পরিপ্রেক্ষিতে প্ল্যানেটম্যাথ প্রকল্পটির যাত্রা শুরু হয়েছিল।  তথ্যসূত্র  বহিঃসংযোগ  Making MathWorld  বিষয়শ্রেণী:গণিত বিষয়ক ওয়েবসাইট বিষয়শ্রেণী:মার্কিন শিক্ষামূলক ওয়েবসাইট বিষয়শ্রেণী:মার্কিন অনলাইন বিশ্বকোষ বিষয়শ্রেণী:উলফ্রাম গবেষণা বিষয়শ্রেণী:গণিতের বিশ্বকোষ
ঙ্গাগ-দ্বাং-ব্স্তান-পা'ই-র্গ্যাল-ম্ত্শান () (১৭২৭-১৭৫৯) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্বিতীয় গুং-থাং লামা উপাধিধারী বৌদ্ধ ভিক্ষু ছিলেন।   সংক্ষিপ্ত জীবনী  ঙ্গাগ-দ্বাং-ব্স্তান-পা'ই-র্গ্যাল-ম্ত্শান ১৭২৭ খ্রিষ্টাব্দে মধ্য তিব্বতের ছা নামক একটি ছোট শহরে জন্মগ্রহণ করেন। তিন বছর বয়সে পঞ্চম পাঞ্চেন লামা তাকে দ্গে-'দুন-ফুন-ত্শোগ্স () নামক পঞ্চাশতম দ্গা'-ল্দান-খ্রি-পার পুনর্জন্ম রূপে চিহ্নিত করেন। পাঁচ বছর বয়সে র্গ্যাল-স্রাস-য়ে-শেস-গ্রাগ্স-পা () নামক এক ভিক্ষু তাকে প্রব্রজ্যা ও সাত বছর বয়সে শ্রমণের শপথ প্রদান করেন। এরপর তিনি দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে রাব-'ব্যাম্স-পা-ব্সোদ-নাম্স-দার-র্গ্যাস () নামক এক ভিক্ষুর নিকট শিক্ষালাভ করেন। দশ বছর বয়সে তিনি আমদো যাত্রা করে ব্লা-ব্রাং-ব্ক্রা-শিস-'খ্যিল বৌদ্ধবিহারে দ্কোন-ম্ছোগ-'জিগ্স-মেদ-দ্বাং-পো () নামক দ্বিতীয় 'জাম-দ্ব্যাংস-ব্ঝাদ-পা () উপাধিধারী লামার নিকট শিক্ষালাভ করেন। কুড়ি বছর বয়সে গ্ন্যান-র্ত্সে-দ্পোন-স্লোব-ঙ্গাগ-দ্বাং-ছোস-'ফেল () নামক বৌদ্ধ লামা তাকে ভিক্ষুর শপথ প্রদান করেন। দর্শন ও তন্ত্র ছাড়াও ব্যাকরণ, কাব্যশাস্ত্র, সংস্কৃত ধ্বনিতত্ত্ব, জ্যোতিষ, চিকিৎসাশাস্ত্র প্রভৃতি বিভিন্ন বিষয়ে তার অসাধারণ পাণ্ডিত্যের জন্য তিনি ত্শাং-স্রাস-দ্গ্যেস-পা'ই-র্দো-র্জে () নামে পরিচিত ছিলেন। বাইশ বছর বয়সে তাকে ব্লা-ব্রাং-ব্ক্রা-শিস-'খ্যিল বৌদ্ধবিহারের পঞ্চম প্রধান হিসেবে অধিষ্ঠিত করা হয় এবং এই পদে তিনি চার বছর থাকেন। এরপর তিনি ব্রাগ-দ্কার () বৌদ্ধবিহারে একটি তন্ত্র শিক্ষাপ্রতিষ্ঠান প্রতিষ্ঠা করেন ও দর্শন শিক্ষাপ্রতিষ্ঠানের পরিবর্ধন সাধন করেন। ১৭৫৪ খ্রিষ্টাব্দে তিনি দ্বিতীয় বারের জন্য ব্লা-ব্রাং-ব্ক্রা-শিস-'খ্যিল বৌদ্ধবিহারের অষ্টম প্রধান হিসেবে অধিষ্ঠিত হন এবং চার বছর এই পদে থাকেন। ১৭৫৯ খ্রিষ্টাব্দে তিনি চীন যাত্রা করে চিং সম্রাট চিয়ানলোংয়ের সঙ্গে সাক্ষাত করেন। ঐ বছর বেইজিং শহরে তার মৃত্যু হয়।   তথ্যসূত্র   বিষয়শ্রেণী:১৭২৭-এ জন্ম বিষয়শ্রেণী:১৭৫৯-এ মৃত্যু বিষয়শ্রেণী:গুংথাং লামা বিষয়শ্রেণী:লাব্রাং ত্রিপা
সাইরেথর্ন লিয়ারামওয়াত (; জন্ম ৪ ডিসেম্বর ১৯৯৩) একজন থাই ফার্মাসিস্ট এবং সৌন্দর্য প্রতিযোগিতার শিরোপাধারী, যিনি মিস ইন্টারন্যাশনাল ২০১৯ এর মুকুট পান। তিনি থাইল্যান্ডের প্রথম মহিলা যিনি মিস ইন্টারন্যাশনাল জিতেন। মিস ইন্টারন্যাশনাল জেতার আগে, তিনি মিস থাইল্যান্ড ২০১৯ -এর মুকুট পেয়েছিলেন।   জীবনের প্রথমার্ধ  লিয়ারামওয়াত ৪ ডিসেম্বর, ১৯৯৩ সালে ব্যাংককে জন্মগ্রহণ করেন। তিনি মাহিদোল বিশ্ববিদ্যালয়ে পড়েন, যেখানে তিনি ফার্মেসি ডিগ্রি নিয়ে স্নাতক হন।  স্নাতক হওয়ার পর, তিনি ব্যাংককে ফার্মাসিস্ট হিসেবে কাজ শুরু করেন।      তথ্যসূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:১৯৯৩-এ জন্ম বিষয়শ্রেণী:মিস থাইল্যান্ড বিজয়ী বিষয়শ্রেণী:থাই সুন্দরী প্রতিযোগিতা বিজয়ী বিষয়শ্রেণী:মিস ইন্টারন্যাশনাল বিজয়ী বিষয়শ্রেণী:চীনা বংশোদ্ভূত থাই ব্যক্তি বিষয়শ্রেণী:ব্যাংককের ব্যক্তি বিষয়শ্রেণী:মিস ইন্টারন্যাশনাল ২০১৯-এর প্রতিনিধি
নিকারাগুয়ান অলিম্পিক কমিটি (; এছাড়াও সংক্ষেপে আইওসি কোড এনসিএ দ্বারা পরিচিত) হলো নিকারাগুয়ার জাতীয় অলিম্পিক কমিটি। এই সংস্থাটির ১৯৫৯ সালে প্রতিষ্ঠিত হয়েছে; প্রতিষ্ঠার বছরেই আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর নিকারাগুয়ার মানাগুয়ায় অবস্থিত।  বর্তমানে নিকারাগুয়ান অলিম্পিক কমিটির সভাপতির দায়িত্ব পালন করছেন এমেত লাং সালমেরোন, যিনি ২০০৯ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন হুয়ান সান্তিয়াগো এস্ত্রাদা গার্সিয়া।  ইতিহাস ১৯৫৯ সালে নিকারাগুয়ার বহু-ক্রীড়ার সর্বোচ্চ সংস্থা হিসেবে নিকারাগুয়ান অলিম্পিক কমিটি প্রতিষ্ঠিত হয়েছে।  প্রতিষ্ঠার প্রায় নয় বছর পর নিকারাগুয়া ১৯৬৮ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে।  আরও দেখুন  অলিম্পিকে নিকারাগুয়া  তথ্যসূত্র  বহিঃসংযোগ  এএনওসিতে নিকারাগুয়ান অলিম্পিক কমিটি   অলিম্পিডিয়ায় নিকারাগুয়ান অলিম্পিক কমিটি   অলিম্পিক.কমে নিকারাগুয়ান অলিম্পিক কমিটি   বিষয়শ্রেণী:জাতীয় অলিম্পিক কমিটি বিষয়শ্রেণী:অলিম্পিকে নিকারাগুয়া বিষয়শ্রেণী:নিকারাগুয়ার ক্রীড়া পরিচালনা পরিষদ বিষয়শ্রেণী:১৯৫৯-এ নিকারাগুয়ায় প্রতিষ্ঠিত বিষয়শ্রেণী:১৯৫৯-এ প্রতিষ্ঠিত ক্রীড়া সংস্থা
ক্লোই ওয়াং লে ইয়ান (জন্ম ৮ জুলাই ১৯৮৬), পূর্বে সিনথিয়া ওয়াং জিন রু নামে পরিচিত,  একজন তাইওয়ানি অভিনেত্রী, গায়ক এবং হোস্ট।  তিনি বর্তমানে ইউনিভার্সাল মিউজিক তাইওয়ান এবং তাইওয়ানিজ আর্টিস্ট ম্যানেজমেন্ট কোম্পানি ফিনিক্স ট্যালেন্ট দ্বারা পরিচালিত, যার মালিক তাইওয়ানের টেলিভিশন স্টেশন ফর্মোসা টেলিভিশন, যা এফটিভি নামেও বেশি পরিচিত।   তথ্যসূত্র    বহিঃসংযোগ      ফিনিক্স ট্যালেন্টে ক্লোই ওয়াং বিষয়শ্রেণী:ইউনিভার্সাল মিউজিক গ্রুপের শিল্পী বিষয়শ্রেণী:জীবিত ব্যক্তি বিষয়শ্রেণী:১৯৮৬-এ জন্ম বিষয়শ্রেণী:চীনা ভাষার লেখা থাকা নিবন্ধ বিষয়শ্রেণী:সরলীকৃত চীনা ভাষার লেখা থাকা নিবন্ধ বিষয়শ্রেণী:২১শ শতাব্দীর তাইওয়ানি গায়িকা বিষয়শ্রেণী:তাইওয়ানি গিটারিস্ট বিষয়শ্রেণী:তাইওয়ানি পিয়ানোবাদক বিষয়শ্রেণী:তাইওয়ানি চলচ্চিত্র অভিনেত্রী বিষয়শ্রেণী:২০শ শতাব্দীর তাইওয়ানি অভিনেত্রী বিষয়শ্রেণী:২১শ শতাব্দীর তাইওয়ানি অভিনেত্রী বিষয়শ্রেণী:২১শ শতাব্দীর নারী পিয়ানোবাদক
হল্যান্ড রডেন (জন্ম: ৭ অক্টোবর, ১৯৮৬) একজন মার্কিন অভিনেত্রী। তিনি এমটিভির টিন ড্রামা সিরিজ টিন উল্ফ-এ লিডিয়া মার্টিন, সাইফাইয়ের হরর অ্যান্থলজি সিরিজ চ্যানেল জিরো: বুচার্স ব্লক-এ জোই উডস, অ্যামাজন প্রাইম ভিডিওর হরর অ্যান্থলজি ডকুমেন্টারি সিরিজ লোর-এ ব্রিজেট ক্লেরি এবং হরর চলচ্চিত্র নো এস্কেপ-এ এরিন আইজ্যাকস চরিত্রে অভিনয়ের জন্য পরিচিত।   প্রারম্ভিক জীবন  রডেন টেক্সাসের ডালাসে জন্মগ্রহণ করেন।  সেখানে তিনি হোকাডে স্কুল নামের একটি বেসরকারি বালিকা বিদ্যালয় পড়াশোনা করেন। পরিবর্তীতে তিনি ইউনিভার্সিটি অফ ক্যালিফোর্নিয়া, লস অ্যাঞ্জেলেস-এ আণবিক জীববিজ্ঞান ও নারী বিদ্যায় স্নাতক ডিগ্রি অর্জন করেন। অভিনয়কে পূর্ণকালীন পেশা হিসেবে গ্রহণের আগে তিনি কার্ডিওথোরাসিক সার্জন হওয়ার লক্ষ্যে সাড়ে তিন বছর প্রি-মেডিকেল শিক্ষা গ্রহণ করেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৮৬-এ জন্ম বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:ক্যালিফোর্নিয়া বিশ্ববিদ্যালয়, লস অ্যাঞ্জেলসের প্রাক্তন শিক্ষার্থী বিষয়শ্রেণী:ডালাসের অভিনেত্রী বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন টেলিভিশন অভিনেত্রী
থাম্ব|স্বামী সমর্পণানন্দ স্বামী সমর্পণানন্দ রামকৃষ্ণ মিশন, বেলুড় মঠের একজন লেখক এবং সন্ন্যাসী।   জীবনের প্রথমার্ধ  তিনি তরুণ ছাত্র হিসাবে রামকৃষ্ণ আদেশের সন্ন্যাসীদের সংস্পর্শে এসেছিলেন। তাদের দ্বারা অনুপ্রাণিত হয়ে তিনি ১৯৮০ সালে বিশ বছর বয়সে এই সংগঠনে যোগদান করেন এবং রামকৃষ্ণ মিশনের আদর্শ অনুসারে ত্রিশ বছর বয়সে সন্ন্যাসী হয়ে যান।   ক্যারিয়ার  সন্ন্যাসী হিসাবে আদেশে যোগদানের পর থেকে তিনি রামকৃষ্ণ মিশনের বিভিন্ন কেন্দ্রে কাজ করেছেন। যেমনঃ দেওঘর, অদ্বৈত আশ্রম, আলো (অরুণাচল প্রদেশ), নরেন্দ্রপুর, কানপুর, চাপড়া (বিহার)। তিনি দেওঘর রামকৃষ্ণ মিশন বিদ্যাপীঠের অধ্যক্ষ ছিলেন এবং বিহারের চাপড়া রামকৃষ্ণ মিশনের প্রধান ছিলেন। বর্তমানে তিনি রামকৃষ্ণ মিশন বিবেকানন্দ শিক্ষা ও গবেষণা ইনস্টিটিউটে প্রাচীন এবং আধুনিক ধর্মগ্রন্থ পড়ান।   তাঁর কাজের অভিজ্ঞতা শিক্ষাদান থেকে শুরু করে ম্যানেজমেন্ট পর্যন্ত অন্যান্য অনেক দায়িত্বের মধ্য দিয়ে।  তিনি নিয়মিত পত্রিকা এবং প্রবুদ্ধ ভারত এবং বেদন্ত কেশারির মতো পত্রিকার জন্য লেখেন।  আইআইটি এবং আইআইএম-এর মতো বিভিন্ন প্রতিষ্ঠানে তাকে অতিথি প্রভাষক হিসাবে আমন্ত্রিত করা হয়েছে।  তিনি একজন লেখক  এবং স্পিকার হিসাবে সুপরিচিত।   তার প্রথম বই টিয়া-এ প্যারোট জার্নি হোম, ২০০৯ সালে প্রকাশিত হয়েছিল। ডাঃ এপিজে আবদুল কালাম বইটির সর্বাধিক প্রশংসা করেছেন এবং শীর্ষ পাঁচটি অবশ্যই পড়ার বইগুলির মধ্যে একটি হিসাবে নির্দ্বিধায় এটিকে সুপারিশ করেছিলেন।  এটি সিবিএসই পাঠ্যক্রমের অধীনে দ্বাদশ-দ্বাদশ শ্রেণির ইংরেজি পড়ার জন্য প্রস্তাবিত। (বিজ্ঞপ্তি নং .০৩ / ২০১২, সিবিএসই / এসিএডি / ডিআইআর (টিআরজি) / ২০১২ তারিখ ১১.০৪.২০১।)  এটি হিন্দি, বাংলা, ভাসা ইন্দোনেশিয়ান এবং অডিও বই হিসাবেও পাওয়া যায়।  তাঁর অন্যান্য বইও ভারত এবং বিদেশে বেশ প্রশংসিত হয়েছে।  তাঁর রচনার মূল লক্ষ্য হ'ল সংগ্রামের মাধ্যমে সকল প্রতিকূলতার বিরুদ্ধে কারও বৃদ্ধি।    গ্রন্থাগার    টিয়া-এ তোতার জার্নি হোম (হার্পার কলিন্স, ২০০৯)। ইংলিশ প্রিন্ট, ইবুক)  পরম (হার্পার এলিমেন্ট, 2012) ইংলিশ প্রিন্ট, ইবুক)   জঙ্গলজেন শেরু (প্যান ম্যাকমিলান, 2014)। ইংলিশ প্রিন্ট, ইবুক)  জীবনের উপর আকাশ-দৃষ্টিভঙ্গি তৈরি করা (হার্পার এলিমেন্ট, ২০১,, ইংলিশ প্রিন্ট, ইবুক)  জীবিত হিন্দু ধর্ম-শাস্ত্রের দর্শনচর্চা  (নিয়োগি বই, 2018)। ইংলিশ প্রিন্ট, ইবুক)  ধর্মের বিশ্ব  (নিয়োগি বই, 2018)। ইংলিশ প্রিন্ট, ইবুক)  একাত্মতার প্রতি হিন্দু পথ-স্বাধীনতা  (প্যান ম্যাকমিলান, ২০১৮ ইংলিশ প্রিন্ট, ইবুক)  ক্রাতু-এ উপন্যাস (প্যান ম্যাকমিলান, 2021)   তথ্যসূত্র   বিষয়শ্রেণী:ভারতীয় হিন্দু বিষয়শ্রেণী:রামকৃষ্ণ মিশনের সন্ন্যাসী বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ভারতীয় আধ্যাত্মিক লেখক বিষয়শ্রেণী:বাঙালি লেখক বিষয়শ্রেণী:পশ্চিমবঙ্গের লেখক
সত্যেন্দ্রকুমার দেব (মৃত্যু: ১৯ মে ১৯৬১) হলেন একজন ভারতীয় তরুণ, যিনি ভারতের অসম রাজ্যের রাজ্য ভাষা হিসাবে বাংলাকে অন্তর্ভূক্তির দাবীতে আন্দোলন চলাকালীন ১৯৬১ সালের ১৯ মে শিলচর রেলস্টেশন এলাকায় আধা-সামরিক বাহিনীর ছোড়া গুলিতে শহীদ হন।   জন্ম ও পারিবারিক পরিচিতি    শিক্ষা জীবন    মৃত্যু  thumb|right|250px|শিলচর রেলস্টেশনকে "ভাষা শহিদ স্টেশন, শিলচর" নামকরণ করে স্থাপিত ফলক।  বরাক উপত্যকায় বাংলা ভাষার আন্দোলনের ধারাবাহিকতায় ১৯৬১ সালের ১৯ মে অসমের শিলচর, করিমগঞ্জ ও হাইলাকান্দিতে হরতাল আহ্বান করা হয় এবং সিদ্ধান্ত নেয়া হয় যে, শিলচর রেলস্টেশন থেকে বিকেল ৪টার সময়সূচির ট্রেনটির সময় পার হয়ে যাওয়ার পর হরতালের পরিসমাপ্তি ঘটবে। সকালবেলায় হরতাল শান্তিপূর্ণ ভাবে অতিবাহিত হয় এবং সেদিন ভোর ৫:৪০-এর ট্রেনটির কোনো টিকিট বিক্রী হয়নি; কিন্তু, দুপুরে স্টেশনে বিএসএফ-এর সদস্যরা এসে উপস্থিত হয় সরকারি স্থাপনার নিরাপত্তা দানের উদ্দেশ্যে।  thumb|left|বরাক ভাষা আন্দোলনের সত্যাগ্রহীদের উপর সৈন্যদের লাঠিচার্জ।  বিকেল ২:৩০-এর দিকে পুলিশ কয়েক জন সত্যাগ্রহীকে গ্রেপ্তার করে একটি ট্রাকে করে নিয়ে যাওয়ার সময় পিকেটাররা এর তীব্র প্রতিবাদ করে ও ট্রাকটিতে আগুন লাগিয়ে দেয়া হয়। এর প্রেক্ষিতে বেলা ২:৩৫ নাগাদ রেলস্টেশন সুরক্ষার দায়িত্বে নিয়োজিত থাকা বিএসএফ সৈন্যরা আন্দোলনকারীদের বন্দুক ও লাঠি দিয়ে মারতে শুরু করে এবং পরবর্তী সাত মিনিটের মধ্যে আন্দোলনকারীদের লক্ষ্য করে তারা ১৭ রাউণ্ড গুলিও চালায়। এই গুলি সরাসরি ১২ জন আন্দোলনকারীর দেহে বিদ্ধ হলে ৯ জন তাতে আঘাত পেয়ে তাৎক্ষণিকভাবে নিহত হন এবং রাতে হাসপাতালে আরও একজনের মৃত্যুর পাশাপাশি পরদিন সত্যেন্দ্রের মৃতদেহ পাওয়া যায় রেলস্টেশনের পার্শ্ববর্তী পুকুরপাড়ে।   স্মারক  thumb|250px|শিলচর রেলস্টেশন এলাকায় অবস্থিত ভাষা শহীদ স্মারক।  নিহত হওয়ার পরদিন, ২০ মে, সত্যেন্দ্রসহ ভাষা শহীদদের মৃতদেহ নিয়ে শিলচরে বিশাল শোকমিছিল করার পর শেষকৃত্য করা হয় শিলচর শ্মশানে। তাদের স্মৃতি-বিজড়িত শিলচর রেলস্টেশনটির বর্তমান নামকরণ করা হয়েছে "ভাষা শহিদ স্টেশন, শিলচর"। শিলচর শ্মশানে সত্যেন্দ্রসহ ১১ জন শহীদের স্মরণে নির্মাণ করা হয়েছে ১১টি স্মৃতিস্তম্ভ এবং শিলচর রেলস্টেশনের সামনেও তৈরি করা হয়েছে তাদের প্রত্যেকের জন্য ১টি করে স্তম্ভ। এছাড়াও, শিলচর শহরের গান্ধিবাগে তাদের স্মরণে গড়ে তোলা হয়েছে শিলচর কেন্দ্রীয় শহীদ মিনার।   আরও দেখুন   বরাক উপত্যকার বাংলা ভাষার আন্দোলন।   তথ্যসূত্র    বহিঃসংযোগ       বিষয়শ্রেণী:১৯৬১-এ মৃত্যু বিষয়শ্রেণী:বাংলা ভাষা আন্দোলনে শহীদ বিষয়শ্রেণী:বাঙালি হিন্দু বিষয়শ্রেণী:জন্মের সাল অজানা
থাম্ব|প্রাচীন সভ্যতায় মানব শিশ্ন অপসারণ।  প্রাচীন সভ্যতায়, মানব শিশ্ন অপসারণ কখনও কখনও শত্রুর উপর শ্রেষ্ঠত্ব বা আধিপত্য প্রদর্শনের জন্য ব্যবহৃত হত। সেনাবাহিনী কখনও কখনও মৃতদের গণনা করার জন্য এবং সেইসাথে ট্রফি হিসাবে তাদের শত্রুদের শিশ্ন ছিন্ন করার জন্য পরিচিত ছিল। খোজাকরণের অভ্যাস (অন্ডকোষ অপসারণ) কখনও কখনও শিশ্নের সমস্ত বা অংশ অপসারণকে জড়িত করে, সাধারণত প্রস্রাবের জন্য মূত্রনালী খোলা রাখার জন্য একটি টিউব ঢোকানো হয়। বিভিন্ন স্থানে এবং যুগে নপুংসক নামে এক শ্রেণীর ভৃত্য বা ক্রীতদাস তৈরি করতে খোজাকরণ ব্যবহার করা হয়েছে।  রাশিয়ায়, স্কটসি নামে পরিচিত আধ্যাত্মিক খ্রিস্টানদের একটি ধর্মপ্রাণ গোষ্ঠীর পুরুষদের খোজা করা হয়েছিল, হয় "বৃহত্তর খোজাকরন" এর মধ্য দিয়ে যাওয়া হয়েছিল, যার জন্য শিশ্ন অপসারণ করা হয়েছিল, বা "কম খোজাকরণ" করা হয়েছিল, যেখানে পুরুষাঙ্গটি যথাস্থানে রয়ে গেছে, যখন স্কপ্টসি মহিলাদের মাস্টেক্টমি করা হয়েছিল। মাস্টেক্টমি হলো লালসা দূর করার এবং খ্রিস্টানকে একটি আদিম অবস্থায় ফিরিয়ে আনার প্রয়াসে সম্পাদিত হয়েছিল যা মূল পাপের আগে বিদ্যমান ছিল।  আধুনিক যুগে, এই ধরনের যেকোন কার্যকলাপের জন্য মানব শিশ্ন অপসারণ করা খুবই বিরল (নীচে তালিকাভুক্ত কিছু ব্যতিক্রম সহ), এবং শিশ্ন অপসারণের উল্লেখ প্রায় সবসময়ই প্রতীকী। খোজাকরণ কম বিরল, এবং অ্যান্ড্রোজেন -সংবেদনশীল প্রোস্টেট ক্যান্সারের চিকিত্সার শেষ অবলম্বন হিসাবে সঞ্চালিত হয়।      চিকিৎসা ও মনোবিজ্ঞানে শিশ্ন অপসারণ    আরো দেখুন   খোজাকরণ  পুরুষত্বহীনকরণ  পেনেক্টমি   তথ্যসূত্র   বিষয়শ্রেণী:পুরুষের প্রতি সহিংসতা বিষয়শ্রেণী:মানব শিশ্ন বিষয়শ্রেণী:পুরুষ যৌনাঙ্গ পরিমার্জন
সিকিম ফুটবল দল হল ভারতের অঙ্গ রাজ্য সিকিমের একটি রাজ্য স্তরের ফুটবল দল। এই দল সর্বভারতীয় স্তরে অনুষ্ঠিত সন্তোষ ট্রফি ফুটবল লিগে অংশ নেয়।  তারা চারবার সন্তোষ ট্রফির ফাইনালে উঠেছিল।   ইতিহাস  সিকিম ফুটবল দল সিকিমের প্রতিনিধিত্ব করে, যা একটি প্রাক্তন আশ্রিত রাজ্য এবং বর্তমানে ভারতের রাজ্য। যখন একটি আশ্রিত রাজ্য ছিল, তখন তারা ফিফা বা এশিয়ান ফুটবল কনফেডারেশনের সাথে সম্বন্ধযুক্ত ছিল না এবং তাই ফিফা বিশ্বকাপ বা এশিয়ান কাপের জন্য প্রতিযোগিতা করেনি।  তারা সিকিম ফুটবল অ্যাসোসিয়েশনের অধীনে সন্তোষ ট্রফিতে প্রতিদ্বন্দ্বিতা করে।   সাফল্য   বিসি রায় ট্রফি  রানার্স-আপ (১): ১৯৯৮–৯৯  তথ্যসূত্র  বহিঃসংযোগ রুন বা-এর ম্যাচের তালিকা সিকিমএক্সপ্রেস     বিষয়শ্রেণী:সন্তোষ ট্রফির দল বিষয়শ্রেণী:সিকিম বিষয়শ্রেণী:ভারতে ফুটবল বিষয়শ্রেণী:সিকিমে ফুটবল
thumb|১৯৩৭ সালে বেফোর্ড  রবার্ট আর্থার স্যান্ডার্স, প্রথম ব্যারন বেফোর্ড,  (২০ জুন ১৮৬৭ - ২৪ ফেব্রুয়ারি ১৯৪০) ছিলেন একজন ইংরেজ ব্যারিস্টার এবং রাজনীতিবিদ।   রাজনৈতিক জীবন  স্যান্ডার্স ১৯১০ থেকে ১৯২৩ সাল পর্যন্ত সমারসেটের ব্রিজওয়াটারের রক্ষণশীল সংসদ সদস্য ছিলেন। এই সময়ে তিনি ১৯১১ থেকে ১৯১৭ সাল পর্যন্ত রয়্যাল নর্থ ডেভন ইওম্যান্রিতে লেফটেন্যান্ট-কর্নেল হিসেবে দায়িত্ব পালন করেন। তিনি গ্যালিপলি এবং মিশর ও ফিলিস্তিনেও দায়িত্ব পালন করেন। ১৯১২ সালে তিনি সমারসেটের ডেপুটি লেফটেন্যান্ট নিযুক্ত হন।  তিনি ১৯১৮-১৯১৯ সাল পর্যন্ত গৃহস্থালির কোষাধ্যক্ষ (হাউস অফ কমন্সে সরকারি ডেপুটি চিফ হুইপ) ছিলেন এবং ১৯১৯ থেকে ১৯২১ সাল পর্যন্ত ট্রেজারির জুনিয়র লর্ড ছিলেন । এরপর তিনি ১৯২১ থেকে ১৯২২ সাল পর্যন্ত যুদ্ধ বিষয়ক আন্ডার-সেক্রেটারি অফ স্টেট এবং ১৯২২ থেকে ১৯২৪ সাল পর্যন্ত কৃষি ও মৎস্যমন্ত্রী হিসেবে মন্ত্রীর দায়িত্ব পালন করেন। ১৯২০ সালের নববর্ষ সম্মাননা -এ তাকে ব্যারোনেট পদবীতে ভূষিত করা হয় এবং ১৯২২ সালে প্রিভি কাউন্সিলে নিযুক্ত করা হয়, যার ফলে তিনি "দ্য রাইট অনারেবল" উপাধি লাভ করেন।   তথ্যসূত্র    বহিঃসংযোগ     |-  বিষয়শ্রেণী:১৯৪০-এ মৃত্যু বিষয়শ্রেণী:যুক্তরাজ্যের সংসদ সদস্য যারা পিয়ারেজ প্রাপ্ত হয়েছেন বিষয়শ্রেণী:যুক্তরাজ্যের সংসদ সদস্য ১৯২৪-১৯২৯ বিষয়শ্রেণী:যুক্তরাজ্যের সংসদ সদস্য ১৯২২-১৯২৩ বিষয়শ্রেণী:যুক্তরাজ্যের সংসদ সদস্য ১৯১৮-১৯২২ বিষয়শ্রেণী:যুক্তরাজ্যের সংসদ সদস্য ১৯১০-১৯১৮ বিষয়শ্রেণী:যুক্তরাজ্যের সংসদ সদস্য ১৯১০ বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:যুক্তরাজ্যের কৃষিমন্ত্রী বিষয়শ্রেণী:যুক্তরাজ্যের প্রিভি কাউন্সিলের সদস্য বিষয়শ্রেণী:প্রথম বিশ্বযুদ্ধের ব্রিটিশ সেনা কর্মকর্তা বিষয়শ্রেণী:হ্যারো স্কুলে শিক্ষিত ব্যক্তি বিষয়শ্রেণী:ব্যালিওল কলেজ, অক্সফোর্ডের প্রাক্তন শিক্ষার্থী বিষয়শ্রেণী:প্যাডিংটনের ব্যক্তি বিষয়শ্রেণী:১৮৬৭-এ জন্ম বিষয়শ্রেণী:রাজপরিবারের কোষাধ্যক্ষ বিষয়শ্রেণী:সমারসেটের ডেপুটি লেফটেন্যান্ট
ডান|থাম্ব|250x250পিক্সেল| ওয়ার্ল্ড ট্রেড সেন্টারের বাসস্থান ওয়ার্ল্ড ট্রেড সেন্টার টরন্টো হল একটি পোস্টমডার্ন কমপ্লেক্স। এটি কানাডার অন্টারিওর টরন্টোতে হারবারফ্রন্টের কাছে অবস্থিত। ১৯৯০ সালে ভবনটি নির্মিত হয়েছে। দুটি ভবনের উচ্চতা ৩৮ তলা। ওয়ার্ল্ড ট্রেড সেন্টারের রেসিডেন্স একটি ৭০০-ইউনিট কনডোমিনিয়াম কমপ্লেক্স।   বহিঃসংযোগ    ওয়ার্ল্ড ট্রেড সেন্টার ওয়েবসাইটের বাসস্থান     Urbandb পেজ  ওয়াইলিপুনের গুগল স্কেচআপ  বিষয়শ্রেণী:ওয়ার্ল্ড ট্রেড সেন্টারসমূহ
কাটাঙ্গি (), ভারতের মধ্য প্রদেশ রাজ্যের বালঘাট জেলার একটি নগর পঞ্চায়েত-শাসিত শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪৪২ মিটার (১৪৫০ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে কাটাঙ্গি শহরের জনসংখ্যা হল ১৪,৭৬০ জন। এর মধ্যে পুরুষ ৫০% এবং নারী ৫০%।  এখানে সাক্ষরতার হার ৭১%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৬৪%। সারা ভারতের সাক্ষরতার হার ৫৯.৫%, তার চাইতে কাটাঙ্গি এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের শহর  vi:Katangi
পাইয়াপাথর বা পৈয়াপাথর পশ্চিম নবীপুর ইউনিয়ন, মুরাদনগর উপজেলা, কুমিল্লা জেলা, বাংলাদেশের একটি গ্রাম। এটি  ঢাকা থেকে।  পাইয়াপাথর নামটি দুটি বাংলা শব্দের সমন্বয়ে গঠিত: পাইয়া (অর্থাৎ স্পর্শ করা) এবং পথোর (অর্থাৎ পাথর), যার অর্থ "স্পর্শ করা পাথর"। ২০১১ সালের বাংলাদেশ আদমশুমারি অনুসারে, পাইয়াপাথরে ৫৪০টি পরিবার এবং জনসংখ্যা ২,৭৪০ জন।   আরও দেখুন    বাংলাদেশের গ্রামের তালিকা   তথ্যসূত্র   বিষয়শ্রেণী:চট্টগ্রাম বিভাগের গ্রাম বিষয়শ্রেণী:কুমিল্লা জেলার গ্রাম
শশধর দত্ত (মৃত্যুঃ ১৯৫২) একজন জনপ্রিয় বাঙালি সাহিত্যিক। তিনি দস্যু মোহন চরিত্রের স্রষ্টা হিসাবে বাংলা সাহিত্যে বিখ্যাত।   অবদান  শশধর দত্ত হুগলি জেলায় জন্মগ্রহণ করেন। তার পিতার নাম হরাদিত্য দত্ত। শশধর দত্ত সর্বাধিক জনপ্রিয়তা পান মোহন সিরিজ রচনার জন্য। দস্যু মোহন নামক উদার ও দু;সাহসিক চরিত্রের বহু রোমাঞ্চকর উপন্যাস বই আকারে বের হয়েছে। মোহনের প্রায় শতাধিক গল্প ছাড়াও তিনি প্রচুর সামাজিক উপন্যাস রচনা করেন যার মধ্যে ঘি ও আগুন, স্বর্গাদপি গরীয়সী, আগুন ও মেয়ে, শ্রীকান্তের শেষ পর্ব, শেষ উত্তর প্রভৃতি উল্লেখ্য।   তথ্যসূত্র   বিষয়শ্রেণী:১৯৫২-এ মৃত্যু বিষয়শ্রেণী:বাঙালি লেখক বিষয়শ্রেণী:হুগলি জেলার ব্যক্তি
জোরাম ন্যাশনালিস্ট পার্টি হল ভারতের মিজোরাম রাজ্যের একটি স্বীকৃত রাজ্য রাজনৈতিক দল। দলটি অতীতে মিজো ন্যাশনাল ফ্রন্ট (ন্যাশনালিস্ট) (এমএনএফ(এন)) নামে পরিচিত ছিল। প্রাক্তন সাংসদ লালডুহোমা এই দলের নেতা। ১৯৯৭ সালে মিজো ন্যাশনাল ফ্রন্ট ভেঙে এমএনএফ(এন) গঠিত হয়।  দলটি ২০০৩ ও ২০০৮ সালের বিধানসভা নির্বাচনে মিজোরাম বিধানসভায় দু’টি আসন জয় করেছিল। বর্তমানে জোরাম ন্যাশনালিস্ট পার্টি জোরাম পিপল’স মুভমেন্টের অঙ্গীভূত হয়েছে।  তথ্যসূত্র  বহিঃসংযোগ  ZNP Official Website - http://www.zoramnationalistparty.org  বিষয়শ্রেণী:মিজোরামের রাজনৈতিক দল বিষয়শ্রেণী:ভারতের স্বীকৃত রাজ্যস্তরের রাজনৈতিক দল বিষয়শ্রেণী:২০১৮-এ ভারতে বিলুপ্ত বিষয়শ্রেণী:২০১৯-এ ভারতে বিলুপ্ত বিষয়শ্রেণী:ভারতের বিলুপ্ত রাজনৈতিক দল বিষয়শ্রেণী:১৯৯৭-এ মিজোরামে প্রতিষ্ঠিত
হামদি কুরআন পপুলার ফ্রন্ট ফর দ্য লিবারেশন অব প্যালেস্টাইনের সদস্য। ১৭ অক্টোবর ২০০১-এ হত্যাকাণ্ডের শিকার হওয়া ইসরায়েলের পর্যটন মন্ত্রী রেহাভাম জেইভিকে হত্যাকারী চার সদস্যের পিএফএলপি দলের একজন হওয়ায় তখন তিনি বিখ্যাত হয়েছিলেন। ২০০২ সালে, মার্কিন প্রেসিডেন্ট, জর্জ ডব্লিউ বুশ এবং ইসরায়েলি প্রধানমন্ত্রী, এরিয়েলের মধ্যে ব্রিটিশ ও আমেরিকান ওয়ার্ডেনদের তত্ত্বাবধানে একটি চুক্তির অধীনে জেরিকো কারাগারে এই অপরাধের জন্য ফিলিস্তিনি জাতীয় কর্তৃপক্ষ কর্তৃক ১৮ বছরের কারাদণ্ডে দণ্ডিত হন এবং এরপর ২০০২ সালের এপ্রিলে তাকে বন্দী করা হয়।  ২০০৬ সালের প্রথম দিকে, নবনির্বাচিত হামাস সরকার জেইভির হত্যাকারীদের মুক্তি দেওয়ার ইচ্ছা প্রকাশ করে। নিরাপত্তা উদ্বেগের কারণে ১৪ মার্চ ২০০৬ তারিখে জেরিকো কারাগারে ফিলিস্তিনি বন্দীদের পাহারার দায়িত্বপ্রাপ্ত মার্কিন ও ব্রিটিশ তত্ত্বাবধায়কদের সরিয়ে দেওয়া হয় এবং একই দিনে ইসরায়েলি প্রতিরক্ষা বাহিনী অপারেশন ব্রিংঙিং হোম দ্য গুডস নামের একটি অভিযানে কারাগারটি ঘেরাও করে কুরআন এবং অন্য পাঁচজন নিরাপত্তা বন্দিকে ইসরায়েলি হেফাজতে নিয়ে যায়। জিভি হত্যাকাণ্ডের জন্য ইসরায়েলি আদালত কুরআনকে যাবজ্জীবন কারাদণ্ডে দণ্ডিত করেছিল এবং ইসরায়েলিদের বিরুদ্ধে গুলি, বোমা হামলা ও অন্যান্য অভিযোগের জন্য ১০০ বছর কারাদণ্ড দেওয়া হয়েছিল।BBC News, 2007-12-04, Israeli minister's killer jailed.   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ফিলিস্তিনি মুসলিম বিষয়শ্রেণী:ফিলিস্তিনি গুপ্তঘাতক বিষয়শ্রেণী:সংশোধনবাদ বিরোধী
'জিগ্স-মেদ-ব্সাম-গ্রুব-র্গ্যা-ম্ত্শো () (১৮৩৩-১৮৭৪) তিব্বতী বৌদ্ধধর্মের দ্গে-লুগ্স ধর্মসম্প্রদায়ের চতুর্থ জাম-ত্শা-গ্সের-খ্রি () উপাধিধারী বৌদ্ধ লামা ছিলেন। তিনি তিব্বতের ব্লা-ব্রাং-ব্ক্রা-শিস-'খ্যিল বৌদ্ধবিহারের তিপ্পান্নতম প্রধান ছিলেন।   সংক্ষিপ্ত জীবনী  'জিগ্স-মেদ-ব্সাম-গ্রুব-র্গ্যা-ম্ত্শো ১৮৩৩ খ্রিষ্টাব্দে তিব্বতের আমদো অঞ্চলের খো-ত্শে () নামক স্থানে জন্মগ্রহণ করেন। তার পিতার নাম ছিল দ্গে-লেগ্স () এবং মাতার নাম ছিল ম্গোন-পো-ম্ত্শো ()। 'জাম-দ্ব্যাংস-থুব-ব্স্তান-ন্যি-মা () নামক তৃতীয় স্দে-খ্রি রিন-পো-ছে () তাকে চতুর্থ জাম-ত্শা-গ্সের-খ্রি হিসেবে চিহ্নিত করেন। এগারো বছর বয়স হলে ব্লো-ব্জাং-থুব-ব্স্তান-'জিগ্স-মেদ-র্গ্যা-ম্ত্শো () নামক তৃতীয় 'জাম-দ্ব্যাংস-ব্ঝাদ-পা () উপাধিধারী বৌদ্ধ লামা তাকে শিক্ষার্থীর শপথ প্রদান করেন। চতুর্থ গুং-থাং লামা দ্কোন-ম্ছোগ-ব্স্তান-পা'ই-র্গ্যা-ম্ত্শো () তার অন্যতম উল্লেখযোগ্য শীক্ষক ছিলেন। কুড়ি বছর বয়স হলে ব্লো-ব্জাং-থুব-ব্স্তান-'জিগ্স-মেদ-র্গ্যা-ম্ত্শো তাকে ভিক্ষুর শপথ প্রদান করেন। ১৮৫৩ খ্রিষ্টাব্দে তিনি চিং সম্রাট জিয়ানফেংয়ের আমন্ত্রণে বেজিং যাত্রা করেন এবং সাত বছর সেখানে বসবাস করেন। ১৮৬৩ খ্রিষ্টাব্দে তিনি দ্গা'-ল্দান-ব্সাদ-স্গ্রুব-ছোস-'খোর-গ্লিং () বৌদ্ধবিহারের প্রধানের দায়ত্ব লাভ করেন। ১৮৬৫ খ্রিষ্টাব্দে তিনি ব্লা-ব্রাং-ব্ক্রা-শিস-'খ্যিল বৌদ্ধবিহারের তিপ্পান্নতম প্রধানের দায়িত্ব লাভ করেন এবং আট বছর এই পদে থাকেন।   তথ্যসূত্র   বিষয়শ্রেণী:১৮৩৩-এ জন্ম বিষয়শ্রেণী:১৮৭৪-এ মৃত্যু বিষয়শ্রেণী:জামত্শা সের্ত্রি বিষয়শ্রেণী:লাব্রাং ত্রিপা